*Proiect*

**GUVERNUL REPUBLICII MOLDOVA**

**H O T Ă R Â R E nr.\_\_**

**din \_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_2024**

**Chișinău**

**cu privire la modificarea Hotărârii Guvernului nr. 668/2022 cu privire la crearea și menținerea stocurilor de securitate de gaze naturale**

**\_ \_ \_ \_** **\_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_**

În temeiul art.1081 alin. (1) și (2) din Legea nr. 108/2016 cu privire la gazele naturale (Monitorul Oficial al Republicii Moldova, 2016, nr. 193-203, art. 415), cu modificările ulterioare, și al art. VI alin. (11) lit. c) din Legea nr. 249/2022 cu privire la modificarea unor acte normative (Monitorul Oficial al Republicii Moldova, 2022, nr. 251-256, art. 511), Guvernul

**HOTĂRĂŞTE:**

1. Hotărârea Guvernului nr. 668/2022 cu privire la crearea și menținerea stocurilor de securitate de gaze naturale (Monitorul Oficial al Republicii Moldova, 2022, nr. 305, art. 750) se modifică după cum urmează:
2. La punctul 6 din hotărâre, în prima frază textul *,,45,6 milioane m3”* se modifică cu textul *,,47,1 milioane m3”*. În a doua frază, textul *,,1 octombrie 2023”* se modifică cu textul *,,1 octombrie 2024”*.
3. Hotărârea se completează cu punctul 61 cu următorul cuprins:

*,,61. Societatea pe Acțiuni „Energocom” este obligată să țină evidența separată a tranzacțiilor încheiate în legătură cu crearea și menținerea stocurilor de securitate și să informeze Guvernul, Ministerul Energiei și Agenția Națională pentru Reglementare în Energetică în legătură cu fiecare tranzacție încheiată, cu prezentarea, la cererea acestora, a documentelor aferente. Informațiile privind tranzacțiile încheiate vor include:*

*1) cantitatea gazelor naturale procurate;*

*2) prețul de achiziție;*

*3) date despre vânzător;*

*4) acordurile aferente privind transportul și stocarea gazelor naturale;*

*5) alte date relevante”.*

1. Punctul 8 din hotărâre se modifică și va avea următorul cuprins:

*,,8. Gazele naturale care fac obiectul stocurilor de securitate se utilizează, total sau parțial, în baza deciziei Comisiei pentru Situații Excepționale a Republicii Moldova, în cazul constatării situației de alertă sau de urgență în conformitate cu Regulamentul privind situațiile excepționale în sectorul gazelor naturale sau în cazul declarării stării de urgență de către Parlament în conformitate cu art. 12 din Legea nr. 212/2004 privind regimul stării de urgență, de asediu și de război”.*

1. Hotărârea se completează cu punctul 81 cu următorul cuprins:

*,,81. Stocurile de securitate se restabilesc până la data de 15 septembrie care urmează după decizia de utilizare a stocurilor de securitate sau până la o altă dată stabilită prin hotărâre de Guvern. Orice operațiune cu stocurile de securitate care nu implică utilizarea acestora sau punerea lor pe piața gazelor naturale se realizează în conformitate cu hotărârea Agenției Naționale pentru Reglementare în Energetică”.*

1. Controlul asupra executării prezentei hotărâri se pune în sarcina Ministerului Energiei.
2. Prezenta hotărâre intră în vigoare la data publicării în Monitorul Oficial al Republicii Moldova.

**PRIM-MINISTRU Dorin RECEAN**

**Contrasemnează:**

**Ministrul energiei Victor Parlicov**

**Ministrul finanțelor Petru Rotaru**